CELEX: C2007/283/72
Language: mt
Date: 2007-11-24 00:00:00
Title: Kawża T-382/07: Rikors ippreżentat fil- 5 ta' Ottubru 2007 — Franza vs Il-Kunsill

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/40
            
         Rikors ippreżentat fil-5 ta' Ottubru 2007 — Franza vs Il-Kunsill
   (Kawża T-382/07)
   (2007/C 283/72)
   Lingwa tal-kawża: Il-Franċiż
   Partijiet
   
      Rikorrenti: Ir-Repubblika Franċiża (rappreżentanti: E. Belliard, G. de Bergues u A.-L. During, aġenti)
   Konvenut: Il-Kunsill tal-Unjoni Ewropea
   Talbiet tar-rikorrenti
   
               —
            
            
               tannulla r-Regolament tal-Kunsill (KE) Nru 809/2007 tat-28 ta' Ġunju 2007 li jemenda r-Regolamenti (KE) Nru 894/97, (KE) Nru 812/2004 u (KE) Nru 2187/2005 fir-rigward ta' drift-nets (għeżul tal-mitlaq) (1);
            
         
               —
            
            
               tordna lill-Kunsill ibati l-ispejjeż.
            
         Motivi u argumenti prinċipali
   Ir-Regolament ikkontestat fil-kuntest tar-rikors preżenti huwa intiż sabiex jipprovdi definizzjoni uniformi ta' drift nets (għeżul tal-mitlaq). Ir-rikorrenti tikkontesta d-definizzjoni kif stabbilita mir-Regolament in kwantu din tinkludi għeżul tat-tunnara fil-kategorija ta' għeżul tal-mitlaq u konsegwentement tinkludihom fl-iskop tal-projbizzjoni ta' l-użu tagħhom prevista fl-Artikolu 11(1) tar-Regolament Nru 894/97 (2).
   In sostenn tar-rikors tagħha, ir-rikorrenti ssostni, l-ewwel nett, li r-Regolament ikkontestat għandu jiġi annullat minħabba nuqqas ta' motivazzjoni safejn dan ma jindikax ir-raġunijiet li għalihom huwa jestendi r-restrizzjonijiet ta' użu applikabbli għall-għeżul tal-mitlaq għal għeżul tat-tunnara stabbilizzati.
   It-tieni nett, hija ssostni li r-Regolament ikkontestat jikser ukoll il-prinċipju ta' proporzjonalità in kwantu l-projbizzjoni ta' l-għeżul tal-mitlaq, kif definiti, hija manifestament inadegwata fid-dawl, minn naħa, ta' l-għanijiet imfittxa minn din il-projbizzjoni u, min-naħa l-oħra, tal-karatteristiċi partikolari ta' l-għeżul tat-tunnara meta mqabbla mat-tipi l-oħra ta' għeżul tal-mitlaq.
   Fl-aħħar nett, ir-rikorrenti tisħaq li l-projbizzjoni ta' l-għeżul tal-mitlaq kif definiti mir-Regolament Nru 809/2007 hija diskriminatorja in kwantu mhuwiex ġustifikat, b'kunsiderazzjoni għall-karatteristiċi tagħhom, li l-għeżul tat-tunnara jiġu trattati bl-istess mod bħall-għeżul tal-mitlaq l-oħra.
   
      (1)  ĠU L 182, p. 1.
   
      (2)  Regolament (KE) Nru 894/97 tad-29 ta' April 1997 li jippreskrivi ċerti miżuri tekniċi għall-konservazzjoni ta' riżorsi tas-sajd (ĠU L 132, p. 1).